**Ministru kabineta noteikumu projekta “Grozījumi Ministru kabineta 2009. gada 20. janvāra noteikumos Nr. 54 "Dekoratīvo augu pavairojamā materiāla atbilstības kritēriji un aprites kārtība"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums unprojekta spēkā stāšanāslaiks (500 zīmes bez atstarpēm) | Ievērojot Komisijas 2020. gada 11. februāra Īstenošanas direktīvā (ES) 2020/177, ar ko attiecībā uz augu kaitīgajiem organismiem sēklās un citā reproduktīvajā materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, noteiktās prasības, Ministru kabineta 2009. gada 20. janvāra noteikumi Nr. 54 "Dekoratīvo augu pavairojamā materiāla atbilstības kritēriji un aprites kārtība" (turpmāk – noteikumi Nr. 54) papildināti ar jaunām dekoratīvo augu sugām un pavairojamā materiāla augu veselības prasībām, kā arī atjaunināts Savienības regulēto nekarantīnas organismu saraksts un to tolerances līmenis. Precizējot Savienības regulēto nekarantīnas organismu sarakstu, papildināti un precizēti dekoratīvo augu sugu zinātniskie nosaukumi un vispārpieņemtie nosaukumi. Precizētas prasības attiecībā uz etiķetes drukāšanu – turpmāk to darīs pati reģistrētā persona.Ņemot vērā direktīvā 2020/177 noteikto, noteikumu projektam jāstājas spēkā 2020. gada 31. maijā. |
| **I. Tiesību akta projekta izstrādes nepieciešamība** |
| 1. | Pamatojums | Augu aizsardzības likuma 5. panta 3. punkts.Komisijas 2020. gada 11. februāra Īstenošanas direktīva (ES) 2020/177, ar ko attiecībā uz augu kaitīgajiem organismiem sēklās un citā reproduktīvajā materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES (turpmāk – Direktīva 2020/177). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2009. gada 20. janvāra noteikumi Nr. 54, kuros jāizdara grozījumi. Lai Direktīvā 2020/177 noteiktās augu veselības prasības attiecinātu uz pavairošanas materiālu, atjauninātu kaitīgo organismu sarakstu un pasākumus saistībā ar kaitīgajiem organismiem, kā arī novērstu visu sarakstā iekļauto kaitīgo organismu klātbūtni tirdzniecībai paredzētajos augos, nepieciešams sagatavot Ministru kabineta noteikumu projektu “Grozījumi Ministru kabineta 2009. gada 20. janvāra noteikumos Nr. 54 "Dekoratīvo augu pavairojamā materiāla atbilstības kritēriji un aprites kārtība"” (turpmāk – noteikumu projekts).Noteikumu projektā saskaņā ar Direktīvu 2020/177 ir noteiktas veselības prasības pavairošanas materiālam audzēšanas vietā, kā arī pavairošanas materiālam, ko paredzēts pārdot. Pavairošanas materiālam audzēšanas vietā pēc vizuālās apskates ir jābūt brīvam no visiem attiecīgajām ģintīm un sugām raksturīgajiem kaitīgajiem organismiem, kas iekļauti sarakstā. Savukārt tirgotajam materiālam regulētā nekarantīnas organisma tolerances līmenim jāatbilst nullei procentu atbilstoši noteikumos Nr. 54 noteiktajam.Tā kā saskaņā ar Eiropas Parlamenta un Padomes 2016. gada 26. oktobra Regulā (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK, (turpmāk – Augu veselības regula) noteikto ir mainījies reģistra nosaukums, kurā reģistrējas dekoratīvo augu pavairojamā materiāla audzētājs vai izplatītājs, ir precizēts reģistra nosaukums (projekta 1.3. apakšpunkts), kā arī, lai reģistrētā persona zinātu, kādas prasības ir jāievēro, un lai atvieglotu normatīvo aktu uztveramību minētajā punktā minētas regulas un citi normatīvie akti, kuru prasības reģistrētajai personai jāievēro attiecībā uz pavairojamo materiālu.Tā kā Direktīvas 2020/177 IV pielikumā, ar ko groza Direktīvas 93/49/EEK pielikumu, ir precizētas dekoratīvo augu sugas, kurām mēdz būt regulētie nekarantīnas organismi, arī noteikumu Nr. 54 1. pielikumā iekļautas sugas, kurām mēdz būt regulētie nekarantīnas organismi. Taču Latvijā tiek audzētas vēl citas dekoratīvo augu sugas, kurām nav noteikti regulēti nekarantīnas organismi, bet mēdz būt karantīnas organismi, tāpēc noteikumu projekts papildināts ar normu, ka attiecībā uz tām dekoratīvo augu sugām, kas nav minētas noteikumu Nr. 54 1. pielikumā, jāievēro prasības attiecībā uz Savienības karantīnas organismu un aizsargājamās zonas karantīnas organismu prasībām (noteikumu projekta 1.4. apakšpunkts).Saskaņā ar Direktīvas 2020/177 4. panta otro daļu, kurā noteikts, ka svītrojamas prasības attiecībā uz palmu ģinšu sugu materiālu, izdarīti atbilstoši precizējumi un ar noteikumu projekta 1.5. apakšpunktu noteikumu Nr. 54 5. punkts izteikts jaunā redakcijā, papildus precizējot prasību atbilstību pašreizējai situācijai. Ar noteikumu projekta 1.6. apakšpunktu svītrots noteikumu Nr. 54 8. punkts, jo Valsts augu aizsardzības dienests regulāri veic pavairošanas materiāla atbilstības pārbaudes, pamatojoties uz noteikumu Nr. 54 prasībām un reģistrētās personas iesniegumu, tāpēc reģistrētajai personai nav papildus jāinformē dienests.Noteikumu projekta 1.8. apakšpunktā ir noteikts termiņš, līdz kuram reģistrētajai personai dienestā būs jāiesniedz iesniegums pavairojamā materiāla atbilstības pārbaudei un augu pasu lietošanas nepieciešamībai. Konkrēts iesnieguma iesniegšanas termiņš – līdz 30. aprīlim – noteikts, lai dienests laikus varētu plānot un veikt attiecīgās pārbaudes un pieņemt lēmumu atļaut augu pases lietošanu.Ar noteikumu projekta 1.9. apakšpunktu svītrota tiesību norma, kurā noteikts, cik stundu laikā dienests veic no trešajām valstīm ievestā materiāla atbilstības pārbaudi, jo minētā kārtība jau noteikta augu karantīnas jomu regulējošajos normatīvajos aktos. Tā kā Padomes 2008. gada 15. jūlija Direktīvā 2008/72/EK par tādu dārzeņu pavairošanas un stādāmā materiāla tirdzniecību, kas nav sēklas, (turpmāk – direktīva 2008/72/EK) noteikts, ka etiķetes, kas paredzētas standartmateriālam, atļauts drukāt reģistrētajai personai (audzētājs vai izplatītājs), ir precizētas noteikumu Nr. 54 tiesību normas attiecībā uz etiķešu sagatavošanu. Proti, turpmāk etiķetes sagatavos reģistrētā persona (materiāla audzētājs/izplatītājs), un tā būs atbildīga par etiķešu atbilstību normatīvo aktu prasībām. Precizētas prasības attiecībā uz to, ka turpmāk augu pasi var apvienot ar etiķeti (noteikumu projekta 1.13. apakšpunkts). No minētā izriet, ka etiķetes terminu „partijas numurs” jāaizstāj ar terminu „izsekojamības kods”. Ņemot vērā iespēju apvienot augu pasi ar etiķeti, nepieciešams veidot vienveidīgu izsekojamības principu. Augu pasu izsekojamība ir noteikta Augu veselības regulas 69. panta 1. un 2. punktā, kā arī Augu veselības regulas 7. pielikumā A daļā noteikts augu pasu formāts, tāpēc, veidojot vienveidīgu izsekojamības principu, termins “partijas numurs” aizstāts ar terminu “izsekojamības kods”. Projekta 1.11. apakšpunktā noteikts, ka etiķetēs papildus 3.pielikumā minētajai pamatinformācijai var norādīt arī citu informāciju, bet tā skaidri nodalāma, un to iespējams izdarīt ar robežlīniju. Svītrotas prasības attiecībā uz augu pasu izsniegšanas kārtību, jo tā noteikta normatīvajos aktos augu karantīnas jomā. Noteikumu projektā ir atjaunināts Savienībā reglamentēto nekarantīnas organismu saraksts (projekta 2. pielikums). 2. pielikumā nav ietverts Savienības reglamentētais nekarantīnas organisms *Erwinia amylavora* (Burrill), kā tas ir noteikts direktīvā 2020/177, jo Savienības reglamentētais nekarantīnas organisms *Erwinia amylavora* (Burrill) noteikts kā Latvijas aizsargzonas kaitīgais organisms, uz kuru tieši attiecas Komisijas 2019. gada 28. novembra Īstenošanas regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, prasības.Svītrotas aktualitāti zaudējušās prasības un izdarīti citi tehniska rakstura precizējumi. Piemēram, prasības attiecībā uz augu pasu izsniegšanas kārtību, jo tā noteikta normatīvajos aktos augu karantīnas jomā, kā arī prasība izvešanai paredzētajam materiālam, jo Augu veselības regula nenosaka atšķirīgas prasības šāda materiāla audzēšanai. Ministru kabineta noteikumu projekts paredz:1. papildināt noteikumus ar jaunām sugām;
2. atjaunināt kaitīgo organismu sarakstu;
3. noteikt prasības, lai nodrošinātu pavairojamā materiāla aizsardzību pret kaitīgajiem organismiem;
4. noteikt, ka etiķetes turpmāk sagatavos reģistrētā persona (materiāla audzētājs/izplatītājs).
5. Ņemot vērā direktīvā 2020/177noteikto, noteikumiem jāstājas spēkā 2020. gada 31. maijā.

Noteikumu projekts minēto problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dekoratīvo augu pavairojamā materiāla audzētājiem un tirgotājiem, kas reģistrēti Kultūraugu uzraudzības valsts informācijas sistēmas Profesionālo operatoru oficiālajā reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmēs uzņēmējdarbības vidi, mazos un vidējos uzņēmumus, mikrouzņēmumus un jaunuzņēmumus, jo būtībā prasības šajā jomā jau pastāvēja, tās tikai tiek precizētas, un ir samazināts augiem kaitīgo organismu skaits to sarakstā. |
| 3. | Administratīvo izmaksu monetārs novērtējums | Nav paredzamas administratīvo izmaksu izmaiņas. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2020.gada 11.februāra Īstenošanas direktīva (ES) 2020/177, ar ko attiecībā uz augu kaitīgajiem organismiem sēklās un citā reproduktīvajā materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES (turpmāk – Direktīva 2020/177).Padomes 2008. gada 15. jūlija Direktīva 2008/72/EK par tādu dārzeņu pavairošanas un stādāmā materiāla tirdzniecību, kas nav sēklas (turpmāk – Direktīva 2008/72/EK).Eiropas Parlamenta un Padomes 2016. gada 26. oktobra Regula (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (turpmāk – Regula 2016/2031).Komisijas 2019. gada 28. novembra Īstenošanas regula (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (turpmāk – Regula 2019/2072). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2020/177;Direktīva 2008/72/EK;Regula 2016/2031;Regula 2019/2072. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2020/1771.pants | Tiks pārņemts ar grozījumiem Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi". |  |  |
| Direktīvas 2020/1772.pants | Tiks pārņemts ar grozījumiem Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi". |  |  |
| Direktīvas 2020/1773.pants | Komisijas 2017. gada 16. marta Īstenošanas lēmums2017/478, ar kuru konkrētas dalībvalstis atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību un ar kuru atceļ Komisijas Lēmumu 2010/680/ES, atbrīvo Latviju no prasību pārņemšanas vīnogulājiem. |  |  |
| Direktīvas 2020/1774. panta pirmās daļas 1. apakšpunkts | Noteikumu projekta 1.7. apakšpunkts (noteikumu 10.4. apakšpunkts). | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1774. panta pirmās daļas 2. apakšpunkts | Noteikumu projekta 1.7. apakšpunkts (noteikumu 10.5. apakšpunkts). | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1774. panta pirmās daļas 3. apakšpunkts | Noteikumu projekta 1.7. apakšpunkts (noteikumu 10.4. un 10.5 apakšpunkts). | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1774.panta pirmās daļas 4. apakšpunkts | Noteikumu projekta 1.7. apakšpunkts (noteikumu 10.3. apakšpunkts). | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1774.panta otrā daļa | Noteikumu projekta 1.5. apakšpunkts. | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1774.panta trešā daļa | Noteikumu projekta 1.17. apakšpunkts. | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/1775.pants | Tiks pārņemts ar grozījumiem Ministru kabineta 2010. gada 9.februāra noteikumos Nr. 124 "Dārzeņu pavairojamā materiāla atbilstības kritēriji un aprites kārtība". |  |  |
| Direktīvas 2020/1776.pants | Tiks pārņemts ar grozījumiem Ministru kabineta 2010. gada 29. jūnija noteikumos Nr. 592 "Dārzeņu sēklaudzēšanas un sēklu tirdzniecības noteikumi". |  |  |
| Direktīvas 2020/1777.pants | Tiks pārņemts ar grozījumiem Ministru kabineta 2016. gada 5. janvāra noteikumos Nr. 12 "Kartupeļu sēklaudzēšanas un sēklas kartupeļu tirdzniecības noteikumi". |  |  |
| Direktīvas 2020/1778.pants | Tiks pārņemts ar grozījumiem Ministru kabineta 2010. gada 13. aprīļa noteikumos Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi". |  |  |
| Direktīvas 2020/1779.pants | Tiks pārņemts ar grozījumiem Ministru kabineta 2016. gada 5. janvāra noteikumos Nr. 12 "Kartupeļu sēklaudzēšanas un sēklas kartupeļu tirdzniecības noteikumi". |  |  |
| Direktīvas 2020/17710.pants | Tiks pārņemts ar grozījumiem Ministru kabineta 2017. gada 7. februāra noteikumos Nr. 76 "Augļu koku un ogulāju pavairošanas materiāla atbilstības kritēriju un aprites noteikumi" |  |  |
| Direktīvas 2020/17711.pants 1.punkts |  | Nav jāpārņem, jo ir noteikta direktīvas spēkā stāšanās kārtība. |  |
| Direktīvas 2020/17711.pants 2.punkts |  | Netiek pārņemts, jo tas adresēts dalībvalstīm, nosakot pienākumu darīt zināmu Komisijai tos tiesību aktus, kurus tās pieņem jomā, uz ko attiecas direktīva. |  |
| Direktīvas 2020/17712.pants |  | Nav jāpārņem, jo ir noteikta direktīvas spēkā stāšanās un piemērošanas kārtība. |  |
| Direktīvas 2020/17713.pants |  | Nav jāpārņem, jo norādīti adresāti. |  |
| Direktīvas 2008/72/EK11. panta 1. daļa | Noteikumu projekta 1.11. apakšpunkts (noteikumu 27. punkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 3. pants | Noteikumu projekta 1.7. apakšpunkts (noteikumu 10.3. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 5. pants | Noteikumu projekta 1.7. apakšpunkts (noteikumu 10.3. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 14. panta 1. apakšpunkts | Noteikumu projekta 1.7. apakšpunkts (noteikumu 9. punkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 32. pants | Noteikumu projekta 1.7. apakšpunkts (noteikumu 10.3. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 36. pants | Noteikumu projekta 1.5. (noteikumu 5. punkts) un 1.7. apakšpunkts (noteikumu 10.3. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 37. pants | Noteikumu projekta 1.7. apakšpunkts (noteikumu 10.4. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 65. pants | Noteikumu projekta 1.3. apakšpunkts (noteikumu 4. punkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2016/2031 83. pants | Noteikumu projekta 1.12. apakšpunkts (noteikumu 31. punkts) un 1.13. apakšpunkts (noteikumu 32, punkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20723. pants | Noteikumu projekta 1.7. apakšpunkts (noteikumu 10.3. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20724. pants | Noteikumu projekta 1.7. apakšpunkts (noteikumu 10.3. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20726. pants | Noteikumu projekta 1.7. apakšpunkts (noteikumu 10.3. apakšpunkts) | Pilnībā pārņemts. | Neparedz stingrākas prasības, kā noteikts regulā. |
| Regulas 2019/2072IV pielikuma D daļa | Noteikumu projekta 1.5. apakšpunkts (noteikumu 5. punkts) | Pilnībā pārņemts. | Neparedz stingrākas prasības, kā noteikts regulā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. |
| Cita informācija | Nav. |
| 2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Projekts šo jomu neskar. |
|  |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par noteikumu projektu no 12.  līdz 26. martam tika ievietota Zemkopības ministrijas tīmekļvietnes www.zm.gov.lv sadaļā „Sabiedrības līdzdalība” <https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2009-?id=897> un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.Noteikumu projekts elektroniski tika nosūtīts saskaņošanai Stādaudzētāju biedrībai, Lauksaimnieku organizāciju sadarbības padomei un Zemnieku saeimai. |
| 3. | Sabiedrības līdzdalības rezultāti | Iebildumi un priekšlikumi par noteikumu projektu nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Valsts augu aizsardzības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Bajale 67027313

daiga.bajale@zm.gov.lv